Veniamin Dashi

Veniamin ose Beniamin Dashi (Elbasan, 1899 - 1965) ka qenë historian dhe përkthyes shqiptar.

 Biografia 
Lindi në Elbasan, në vitin 1899. Mbaroi studimet e larta për Histori në Vienë, Austri. Ka kryer detyrën e Drejtorit të Institutit Nëna Mbretëreshë. Ndihmon në përfundimin e veprës "Lidhja e Prizrenit dhe punët e sajë", gjë për të cilën historiani Xhaferr Belegu e falënderon në hyrje. Ka qenë autor i disa botimeve që plotësonin nevojat për tekstet e historisë në klasa të ndryshme të gjimnazeve, liceve a Normales, por edhe të cikleve më të ulëta, në lëndën “Historia e kohës së vjetër”,.

U arrestua më 1946 në Fier dhe u dënua me 10 vjet burg për veprimtari antikomuniste. Më 15 dhjetor 1947, me vendim nr. 493, Gjykata Ushtarake Elbasan e dënoi me 20 vjet burg, konfiskim të pasurisë dhe humbjen të drejtës elektorale për 5 vjet. Më 16 dashi 53 mars 1948, Komiteti Ekzekutiv i K. P. të Qytetit të Elbasanit urdhëroi sekuestrimin e pasurisë së tij të tundëshme dhe të patundëshme. Me dekret të Kuvendit Popullor, nr. 819, më 27 prill 1949, dënimi iu zbrit në 7 vjet burg. Në burgun e ri të Tiranës, ku po kryente dënimin, u caktua në repartin e përkthimeve. Ka përkthyer me dhjetëra vepra albanologjike, mes të cilave dihet Albanische Studien (sq. Studime Shqiptare) e konsullit austro-hungarez në Janinën osmane Johann Georg von Hahn. Përkthimet e tij janë shfrytëzuar në anonimat nga Instituti i Historisë, Instituti i Arkeologjisë, shtëpia botuese Naim Frashëri etj.

Ndërroi jetë më 1965.

 Referime 

Kategoria:Lindje 1899
Kategoria:Vdekje 1965
Kategoria:Historianë shqiptarë
Kategoria:Njerëz nga Elbasani
Kategoria:Mësimdhënës të Institutit Femnuer "Nana Mbretneshë"
Kategoria:Përkthyes prej gjermanishtes në shqip